یۆشیھیدێ سوگا

یۆشیھیدێ سوگا (菅 義偉, سوگا یۆشیھیدێ، لەدایکبووی ٦ی کانوونی یەکەمی ١٩٤٨) لە ڕۆژی ١٤ی ئەیلوولی ٢٠٢٠ بە سەرۆکی پارتی لیبراڵ دیموکراتی ژاپۆن ھەڵبژێردرا و دوای ٢ ڕۆژ وەک ٩١ ھەمین سەرۆک وەزیرانی ژاپۆن ھەڵبژێردرا لەدوای ئەوەی شینزۆ ئابی بەھۆی باروودۆخی تەندروستی دەستی لەکارکێشایەوە. یوشیھیدییە بڕوانامەی بەکالۆریۆسی لە بەشی یاسا ھەیە لە زانکۆی ھۆسەی و چەندین پۆستی سیاسی ھەبووە. یوشیھیدییە لە خێزانێکی جووتیار لەدایکبووە و ساڵی ١٩٦٩ چووە بەشی یاسا لە زانکۆی ھۆسەی چونکە کەمترین تێچووی ھەبوو بەراورد بە زانکۆکانی دیکە. دوای ئەوەی ساڵی ١٩٧٣ بڕوانامەی بەکالۆریۆسی بەدەستھێنا دەستی کرد بە بیرکردنەوە لە سیاسەت و ھەر لەم کاتەشەوە کاری سیاسی دەستپێکرد. ساڵی ١٩٧٥ یوشیھیدییە بوو بە سکرتێری ئەندامێکی ئەنجومەنی نوێنەرانی ژاپۆن. ساڵی ١٩٨٧ بوو بە ئەندامی ئەنجومەنی شارەوانی یۆکۆھاما. ساڵی ٢٠٠٥ بوو بە جێگری وەزیری ناوخۆ و پەیوەندییەکان و ساڵی ٢٠٠٦ لەلایەن شینزۆ ئابییەوە پۆستی وەزیری لە ھەمان وەزارەت پێدرا. ساڵی ٢٠١٢ دوای ئەوەی شینزۆ ئابی گەڕایەوە بۆ پۆستی سەرۆک وەزیران، یوشیھیدییە پۆستی سکرتێری ڕۆژنامەوانی ئەنجومەنی وەزیرانی وەرگرت و بۆ درێژترین ماوە لەم پۆستەدا مایەوە لە مێژووی ژاپۆندا. دوای ڕاگەیاندنی دەستلەکارکێشانەوەی، شینزۆ ئابی متمانەی خۆی بەخشی بە یوشیھیدییە وەک شوێنگرەوەی.

 سەرچاوەکان 

 بەستەرە درەکییەکان 



پۆل:زیندووان
پۆل:لەدایکبووانی ١٩٤٨
پۆل:سەرۆک وەزیرانی ژاپۆن
پۆل:سیاسەتمەدارانی ژاپۆنی سەدەی ٢١ەم
پۆل:سەرۆک وەزیرەکانی سەدەی ٢١ەم لە ژاپۆن
پۆل:ئەندامانی نیپۆن کایگی
پۆل:ئەندامانی ئەنجوومەنی نوێنەران (ژاپۆن)
پۆل:وەزیرانی کاروباری ناوخۆی ژاپۆن
پۆل:سیاسەتمەدارانی پارێزگای کەنەگاوە
پۆل:سەرۆکی پارتی دیموکراتی لیبڕاڵ (یابان)